REGOLAMENT (KE) Nru 1876/2004
tat-28 ta' Ottubru 2004
li jemenda l-Anness I tar-Regolament (KE) Nru 953/2003 biex tiġi evitata devjazzjoni tal-kummerċ fl-Unjoni Ewropea ta’ ċerti mediċini prinċipali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 953/2003 tas-26 ta’ Mejju 2003 biex tiġi evitata d-devjazzjoni tal-kummerċ fl-Unjoni Ewropea ta’ ċerti mediċini prinċipali (1), u b’mod partikolari l-Artikolu 4 (8) tiegħu,
Billi:
(1)
Il-Kummissjoni rċeviet applikazzjonijiet skond l-Artikolu 4 tar-Regolament (KE) Nru. 953/2003 fir-rigward ta’ ċerti prodotti farmaċewtiċi.
(2)
Il-Kummissjoni ddeċidiet li l-applikazzjonijiet li waslu, jissodisfaw il-ħtiġijiet mniżżla fir-Regolament (KE) Nru. 953/2003 skond il-proċedura stipulata fl-Artikolu 5 (2) ta’ dak ir-Regolament.
(3)
L-applikanti kienu nfurmati bid-deċiżjoni tal-Kummisjoni li taċċetta l-applikazzjonijiet tagħhom.
(4)
Huwa għalhekk neċessarju li l-prodotti kkonċernati jiġu miżjuda fl-Anness I għar-Regolament (KE) Nru 953/2003.
ADOTTAT DAN IR-REGOLAMENT:
Artikolu 1
Il-prodotti u d-dettalji l-oħra msemmija fl-Anness għal dan ir-Regolament għandhom ikunu miżjuda fl-Anness I għar-Regolament (KE) 953/2003 biex tiġi evitata devjazzjoni tal-kummerċ fl-Unjoni Ewropea ta’ ċerti mediċini prinċipali.
Artikolu 2
Dan ir-Regolament jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, nhar it-28 ta’ Ottubru 2004.